GiliGold/VAD_KnessetCorpus huggingface dataset:
משה גפני: כתוצאה מכך אנחנו נמצאים במצב כלכלי מאוד חזק, גם בעקבות החוקים שהעברנו, גם חוק עידוד השקעות הון, גם תעשיות עתירות ידע, סדרה של חוקים שהעברנו.
משה גפני: הורידו את האבטלה ואנחנו היום מגיעים לשיא בתקופה של עשרים שנים של אחוז אבטלה שהגיע ל-5.7 אחוזים וזה יפה מאוד ואנחנו מתגאים בעניין הזה.
משה גפני: למרות זאת בסופו של דבר אנחנו עכשיו חוטפים את המשבר החברתי.
משה גפני: אנחנו חוטפים את זה גם בנושא של עליית מחירי המזון הבסיסיים ואנחנו מקבלים את זה גם בנושא של הדלק, המסים העקיפים לסוגיהם השונים ואלה דברים חיוניים כדי להשתמש בהם.
משה גפני: כל משפחה חייבת להשתמש בהם והתוצאות הן מאוד קשות.
משה גפני: בנוסף לכך, משבר הדיור שהוא נורא ואיום.
משה גפני: אני לא אומר שאמרנו לכם אבל בדיונים כאן בוועדה התוצאה הבלתי נמנעת הזאת הייתה צפויה ולא התחדש דבר.
משה גפני: לא היה ברור אם זה יהיה בצורה של קבוצות שיישנו באוהלים או שיעשו זאת באופן כזה או אחר, ידענו שהמשבר הזה יבוא כי אנשים לא יכולים בצורה הזאת.
משה גפני: היות שלא שמעו לנו בעניין הזה, קיבלנו עכשיו את העניין הזה בפנים.
משה גפני: אני מאוד תומך בשר האוצר.
משה גפני: אני לא אוהב את ההתקפות נגדו, הוא לא אשם במשבר הדיור והוא לא יצר אותו.
משה גפני: אני מניח שההתקפות עליו באות מביתו.
משה גפני: אני דווקא מתכוון להזמין אותו ליהדות התורה, אז יהיו עליו התקפות יותר קשות מבית.
משה גפני: אני חושב שהוא שר אוצר טוב ואני מרגיש חובה להגן עליו.
משה גפני: מה שנוגע לוועדה, אני רוצה לעשות את זה טוב ואני רוצה להסביר לחברי הוועדה.
משה גפני: הגיע אלינו החוק של הגדלת היצע הדירות והוועדה אמרה שאם לא יהיה פטור ממס רכישה על דירה ראשונה, לא השגנו את היעד.
משה גפני: ניהלתי ויכוח עם אנשי האוצר, ויכוח שנמשך, ובסוף הכריע שר האוצר לטובת העניין של מס רכישה.
משה גפני: עכשיו באים אנשי האוצר ומתהדרים בהישג הזה.
משה גפני: אני לא בעד לקחת קרדיטים.
משה גפני: אני רוצה שזה יהיה טוב.
משה גפני: בעניין הזה צדקנו.
משה גפני: לאחר מכן הגיע החוק של מיסוי מקרקעין (שבח ורכישה) ופיניתי שבוע שלם כדי לדון בו.
משה גפני: חבריי שנמצאים כאן, גם שגית וגם טמיר, חייכו כשראו את סדר היום.
משה גפני: הם מכירים אותי וידעו שאני לא אקיים את כל הישיבות האלה.
משה גפני: אני חשבתי אולי כן לקיים אותן.
משה גפני: התחלתי לקרוא את החוק ואז עשיתי לי את החשבון מה יקרה כאשר יובל שטייניץ יופיע בטלוויזיה וידבר על מצוקת הדיור.
משה גפני: אחד הדברים שהוא יתהדר בהם, יהיה החוק הזה שאתם הבאתם לנו, לוועדה.
משה גפני: אז תבוא לשכת רואי החשבון, לשכת עורכי הדין, עוד כמה לשכות וחברי כנסת מהאופוזיציה ומהליכוד ויתקפו אותו ויראו לו מה הוא עשה בסעיף הזה, בתת סעיף 8(ג), ירושה.
משה גפני: שיראה מה הוא עשה עם הירושה.
משה גפני: אחרי כן הוא יופיע בטלוויזיה וישב מולו מישהו אחר שיאמר לו שהסעיף ההוא, רשות המסים לא תתגבר על זה כמו שלא התגברה על ה-דויינג ביזנס.
משה גפני: עד היום הם לא מצליחים ליישם את זה ולכן יאמר לו שהוא סתם מדבר שטויות.
משה גפני: הוא יאמר לו שהם גרים באוהלים ואין להם דיור ואילו הוא מתעסק בשטויות.
משה גפני: השר יצא נזוף מכל תוכניות הטלוויזיה.
משה גפני: המקום היחיד שאולי לא יתקפו אותו כל כך זה "יתד נאמן", אבל אני רואה שגם שם כבר מתחילים ליפול.
משה גפני: אז עשיתי לעצמי את החשבון שאני הולך לעזור לו.
משה גפני: מצפצף על פקידי האוצר, לא רוצה לשמוע אותם כי אני מאוד מכבד אותם בכלכלה ולא מכבד אותם בכלל בפסיכולוגיית המונים.
יעקב אדרי: ובחיי היום יום.
משה גפני: לא מכבד אותם בזה.
משה גפני: אני לא בטוח שזה נכון כי לא בדקתי את זה, אבל נראה לי שכל אחד שנכנס למשרד האוצר עובר סדנה סודית איך לא להתרגש מאף אחד כאשר כל העולם צועק עליו.
ציון פיניאן: סדנה לאטימות.
משה גפני: זה התפקיד שלהם והם צריכים לעשות את זה.
משה גפני: אני ראיתי כאן את חברי הטוב משה בר סימן טוב, כאשר היו הדיונים על בית החולים ביקור חולים, היו כאן עובדים שבכו ובא לי לבכות אתם, אבל לא זז לו שריר בפנים והוא היה היחיד.
משה גפני: ישב כאן סגן שר הבריאות, ישבו כאן חברי ועדה, אבל הוא לא זז מעמדתו.
משה גפני: בסדר, אני מאוד מכבד את זה, הם הצליחו בכלכלה והם ייצבו את המשק הישראלי באופן דרמטי.
משה גפני: אז עשיתי את החשבון שאם אנחנו הולכים בדרך הזאת, אנחנו פוגעים בשר האוצר.
משה גפני: אני נגד לפגוע בשר האוצר.
משה גפני: הוא לא אשם בבעיה.
משה גפני: החלטתי והצעתי לוועדה, והוועדה קיבלה את זה פה אחד וייאמר לזכותה של האופוזיציה שכולם תמכו בזה.
משה גפני: אגב, כולם תמכו בזה גם אתמול במליאת הכנסת בהודעת הפיצול.
משה גפני: לגבי הרעיון שהיה בפיצול.
משה גפני: שאלתי מה ליבת העניין שבאמת תעזור למצוקת הדיור ואלה הם שני נושאים.
משה גפני: הנושא האחד הוא הגזר, נותנים פטור ממס שבח למשך שנתיים למי שיש לו דירה שהיא ריקה הוא שמשמשת לעסקים ואומרים לו שהמדינה נמצאת במצב קשה מבחינת הדיור, אנא בטובך – הרי אי אפשר להכריח אף אחד, אנחנו במדינה דמוקרטית – תמכור את הדירה שלך למגורים, בין אם יש לך את הדירה הזאת בשדרות רוטשילד או בין אם יש לך את הדירה הזאת בטבריה או באופקים.
משה גפני: תמכור את הדירה.
משה גפני: אנחנו, מדינת ישראל, אומרים לך שאם תמכור את הדירה, אפילו שיש לך את המשרד בה עשרים שנים והשבח עליו הוא עצום והשבח יכול להסתכם בכמה מיליוני שקלים, אנחנו, מדינת ישראל, אומרים לך שיש מצוקת דיור ובין יתר הדברים שאנחנו עושים, שהממשלה והכנסת, אומרים לך שאתה תהיה פטור ממס שבח.
משה גפני: תמכור את הדירה כי יש זוגות צעירים שצריכים את הדירות.
משה גפני: זה הגזר.
משה גפני: לגבי המקל.
משה גפני: אומרים לו שאם הוא לא ימכור את הדירה בשנתיים האלה, אז יחמירו אתו במס השבח.
יעקב אדרי: בשנה השלישית.
משה גפני: כשמסתיימת תקופת ההקלות.
משה גפני: כשהוא ימכור את הדירה הזאת לאח ר מכן, נחמיר אתו ולא כמו בימים רגילים.
משה גפני: ביום ראשון חשבנו ש-6 שנים זאת החמרה.
משה גפני: דיברתי עם אנשים, דיברתי גם עם ראש הממשלה, דיברתי עם שר האוצר וגם עם שר השיכון.
משה גפני: דיברתי גם עם אנשים שמבינים בתחום הזה.
משה גפני: חלקם אמרו שזה מספיק, חלקם אמרו שזה לא מספיק.
משה גפני: חלקם אומרים שצריך בכלל לבטל את הפטור ממס שבח, דבר לו אני לא מסכים.
משה גפני: אין דבר כזה לבטל את הפטור ממס שבח.
משה גפני: היות ואנחנו נמשיך את הדיונים בחורף, אפשר לדבר על כל הרפורמה במס שבח.
משה גפני: יכול להיות שבאמת צריך לבטל את הפטור ממס שבח כי מסלול ההשקעה הטוב ביותר במדינת ישראל הוא קניית דירה.
משה גפני: צריך לטפל בבעיה הזאת בכל החומרה.
משה גפני: אדם שיש לו כסף, ישקיע במסלול ההשקעה הטוב ביותר, הרווחים שלו יהיו פחות מאשר אם הוא יקנה דירה וגם את זה אנחנו רוצים למנוע.
משה גפני: אני לא הולך לקיצוניות.
משה גפני: אני בכלל לא אדם קיצוני.
משה גפני: ללכת לקיצוניות, זה מתחיל להריח כאילו משרד האוצר לא היה לו מסלול הכנסה ממס שבח כי לא הרוויחו ואנשים חיכו ארבע שנים, ולכן הוא מצא עכשיו על הגב של מצוקת הדיור עוד רווח, ממס שבח.
משה גפני: את זה אני גם לא רוצה.
משה גפני: לא שאני אומר שמשרד האוצר אומר את זה, אף על פי שהוא אמר את זה, אבל אני לא אומר שהוא אמר את זה.
משה גפני: יכול להיות שהוא מתכוון לזה בתוך תוכו.
משה גפני: אם כן, זה לא המסלול עליו אנחנו מדברים.
משה גפני: עכשיו יש מצוקת דיור ובה מטפלים.
משה גפני: לא מטפלים בכלכלה ולא מטפלים בגירעון, אם יש, בתקציב המדינה.
משה גפני: עשר שנים נראה לי הרבה מדיי, שש שנים נראה לי פחות מדיי באופן מיידי – החוק הוא חוק חירום – ואני סבור שצריך ללכת על משהו באמצע.
משה גפני: מכיוון שנושא הדיון הוא שמירת כבודו של שר האוצר, אני עושה את החשבון מה יקרה אם הוא יבוא לטלוויזיה הערב, אחרי שנאשר את החוק.
משה גפני: אז הוא יוכל להגיד שיש לו תמיכה מקיר לקיר, כל הלשכות – לא נחזור על שמותיהן – לא התנגדו לחוק הזה, אני מוציא ומעודד אנשים להוציא דירות למכירה דבר שיעזור לזוגות צעירים, זה יעזור למי שנזקק לדירה, יש גם את המקל שהוא הופך להיות משמעותי והכל לאותו פרק זמן.
משה גפני: זה נדבך נוסף שכמובן הוא לא מספיק, הוא לא פותר את מצוקת הדיור ושאף אחד לא יחלום על כך כי זה צריך להיות עם מכלול שלם של נושאים.
משה גפני: אגב, אני גם לא אוהב את הפאניקה של ראש הממשלה.
משה גפני: בסדר, אז יש הפגנות, צריך לטפל בזה ואמרנו את זה כל הזמן, אבל לא צריך לעשות דברים שהם תוצאה מיידית של ההפגנות אם נראה שמחר יש פתרון.
משה גפני: לא יהיה מחר פתרון.
משה גפני: המצוקה הזאת מתנהלת כבר עשר שנים.
משה גפני: הממשלה יצאה מנושא הדיור, הממשלה יצאה מהרבה דברים בסיסיים שהם חברתיים ושכל משפחה נזקקת להם.
משה גפני: עכשיו צריך להפוך את הקערה על פיה וזה ייקח זמן.
משה גפני: זה נדבך נוסף.
משה גפני: לכן אני רוצה להציע שלא יהיו עשר שנים ולא שש שנים.
משה גפני: אנחנו נדון על הרפורמה במס שבח למרות שאני לא מתחייב למה שנעשה אתה.
משה גפני: אנחנו נדון לגופו של עניין ויכול להיות שנגיע למסקנה שצריך להגדיל את מספר השנים, לבטל את הפטור, להקטין את מספר השנים.
משה גפני: יכולים להיות הרבה דברים אבל לא לעשות את זה לעת חירום.
משה גפני: בשעת חירום, לימדו אותנו, עושים בדיוק את מה שצריך לעשות באופן מיידי.
משה גפני: את כל הרפורמה במס שבח אנחנו דוחים.
משה גפני: לכן אני מבקש להביא רביזיה.
משה גפני: אני אציע לוועדה לשנות כך שבמקום שש שנים יהיו שמונה שנים.
משה גפני: ה צ ב ע ה הרביזיה התקבלה פה אחד אני מציע לוועדה לקבוע שמונה שנים במקום שש שנים.
יעקב אדרי: ברשותך, הרב גפני.
יעקב אדרי: לא הייתי בישיבה ביום ראשון כי ידעתי שיזרקו את הכול.
משה גפני: ידעת?
יעקב אדרי: אני אגיד לך איך ידעתי.
יעקב אדרי: התקשר אלי עיתונאי ושאל אותי אם אני מגיע לישיבה.
פניה קירשנבאום: גם אותי שאלו אם אני מגיעה.
יעקב אדרי: אני לא רוצה להרחיב.
משה גפני: זה מעניין.
יעקב אדרי: אני כבר עובר לנושא עצמו.
משה גפני: בכל זאת, זה היה מעניין.
יעקב אדרי: לא בגלל זה לא באתי.
יעקב אדרי: לא באתי בגלל סיבה אחרת.
יעקב אדרי: האמת היא שלא הבנתי את העניין הזה של שש שנים או שמונה שנים ואם יש מישהו שיכול להסביר לי, בבקשה.
משה גפני: אל תבקש מאחרים.
משה גפני: אנחנו מעוניינים שאנשים ימכרו את הדירות שלהם.
משה גפני: יש 150 אלף דירות שהן לא למגורים.
משה גפני: 150 אלף דירות.
משה גפני: זאת כמות אדירה.
יעקב אדרי: שהייעוד שלהן הוא מגורים?
משה גפני: מגורים.
משה גפני: מדובר על כמות גדולה וכולנו יודעים זאת.
משה גפני: גם ההפגנות בירושלים מתקיימות בשכונה בה תושבי חוץ לארץ קנו דירות והדירות עומדות ריקות.
משה גפני: אלה דירות מגורים.
משה גפני: כולנו מכירים את דירות המגורים בהן יש משרדים שונים ומשונים.
יעקב אדרי: או שהן ריקות.
משה גפני: או שהן ריקות.
משה גפני: אנחנו רוצים לעודד את האנשים למכור את הדירות הללו לזוגות צעירים, תלוי באיזה ישוב ותלוי למי, ותעברו לבנייני משרדים בהם יש מספיק מקום.
משה גפני: שיעברו לכל המגדלים שנבנים, לכל המקומות בהם יש בניינים שנבנו לא למגורים אלא למשרדים.
משה גפני: אנחנו אומרים להם שני דברים.
משה גפני: אנחנו אומרים להם שאנחנו נותנים להם פטור ממס שבח.
משה גפני: אם הם עכשיו מוכרים את הדירה, זה יעלה להם הון תועפות כי יצטרכו לשלם מס אבל אנחנו פוטרים אותם מזה.
משה גפני: אנחנו אומרים להם שידעו שאם הם לא עושים זאת, לאחר תום התקופה, תהיה החמרה במס שבח שלהם והם יצטרכו לשלם מס.
משה גפני: עד היום, אם אתה מחזיק את הדירה ארבע שנים, אחרי ארבע שנים אתה פטור.
משה גפני: אנחנו אומרים, לא, אחרי שש שנים אם תמכור.
משה גפני: זאת אומרת, אם אתה מוכר את זה לפני שש שנים, אתה משלם את מס השבח.
משה גפני: אני בדקתי גם עם שר השיכון כמה זמן בן אדם ממוצע מחזיק דירה והתברר שהממוצע הוא שבע שנים.
משה גפני: זאת אומרת, אם אנחנו לא עוברים את הממוצע, עדיין חסר במקל.
משה גפני: לכן ההצעה שלי היא לקבוע שמונה שנים כך שבן אדם ידע שכדאי לו למכור עכשיו ואם הוא לא ימכור עכשיו, הוא נכנס לבעיה.
משה גפני: אני מעביר עוד מסר.
משה גפני: אני אומר שאנחנו נמשיך לדון בעניין הזה.
משה גפני: יכול להיות שנראה שהמקל לא מספיק.
יעקב אדרי: אם הדירה מיועדת לדיור ובעל הבית משכיר אותו למשרד, יש חוקי תכנון בנייה שאפשר לאכוף.
ראובן קוגן: הוא קיבל היתר חורג.
יעקב אדרי: הדבר השני שאני מנסה לחשוב הוא איך אתה מעודד אותו בכל זאת.
יעקב אדרי: ברמה הכללית כדאי לחשוב אחת ולתמיד שדירה שמיועדת למגורים, לא ישונה יעדה.
יעקב אדרי: אולי צריך לעשות שינוי בחקיקה.
משה גפני: הדיון יתקיים במושב החורף.
יעקב אדרי: השאלה היא אם לא כדאי ללכת בשיטת המדרגות.
משה גפני: זה מסובך.
משה גפני: אני חשבתי על זה.
משה גפני: כל מה שאנחנו עכשיו נדון בו, אנחנו מסבכים את העניין.
משה גפני: זה מאוד מסובך.
משה גפני: אני חשבתי אולי לעשות על דירה שנייה דרגה אחת, על דירה שלישית דרגה אחרת, אדם מחזיק עשר דירות אבל אנחנו נכנסים לבעיה חוקתית.
משה גפני: אין לנו את הזמן לדון בזה.
משה גפני: זאת אומרת, אם נדון בזה, נסתבך עכשיו לחלוטין ויהיה מי שיושב ליד השולחן הזה שיקפוץ על כל דיון.
משה גפני: לפעמים אני לא מבין את זה.
יעקב אדרי: אתם חושבים שזה יגרום למכירת דירות?
משה גפני: אתה שואל אותי?
משה גפני: אני אגיד לך מה הם אמרו לי.
יעקב אדרי: אני באמת רוצה להבין.
יעקב אדרי: האם אתם צופים שבעקבות השינוי הזה שהרב גפני מציע אכן יימכרו דירות?
יעקב אדרי: או שכדאי לו להמשיך להשכיר את הדירה למשרד כי אז הוא יקבל הרבה יותר כסף.
משה גפני: תשובה קצרה.
ראובן קוגן: הוויכוח בינינו הוא על גודל המקל וגודל הגזר.
ראובן קוגן: ככל שהגזר יהיה גדול והמקל יהיה גדול יותר, כך יהיו יותר מוכרים וכך המהלך יותר יצליח.
ראובן קוגן: לכן אני חושב שהגדלת מספר השנים היא הגדלה משמעותית.
ראובן קוגן: דיברנו עם כבוד היושב ראש על מספרים יותר גדולים אבל אני מבין שהוועדה כרגע מתכנסת סביב שמונה שנים למרות שזה רק שנה אחת מעל הממוצע של האחזקה.
ראובן קוגן: חשוב שבהגבלה הזאת לא נעשה מה שנקרא צחוק מעצמנו וזה מסיבה אחת פשוטה.
משה גפני: שאל אותך יעקב אדרי שאלה.
משה גפני: אל תיכנס לפרטים.
משה גפני: אני יודע מה אתה הולך לומר אבל אני לא רוצה לשמוע.
משה גפני: שאל אותך חבר הכנסת יעקב אדרי האם אתה חושב שזה יביא למכירת דירות.
משה גפני: בעיקרון.
משה גפני: עזוב את הפרטים.
משה גפני: אנחנו מחליטים את מה שהחלטנו ביום ראשון ומגדילים את מספר השנים לשמונה שנים והשאלה היא האם אתה חושב שהמקל הוא מספיק גדול.
ראובן קוגן: במתכונת הנוכחית אין בכלל מקל.
ראובן קוגן: מספר השנים במתכונת הנוכחית שמוצעת לא משנה וזאת מסיבה מאוד פשוטה.
ראובן קוגן: ספירה של השנים מתחילה מיום המכירה של הנכס האחרון, של דירה אחרונה.
ראובן קוגן: מאחר שרוב האנשים שהם בעלי דירות להשקעה, יש להם דירה אחת, ומאחר שהבעיה שיש היום בשוק עם דירות להשקעה, אלה אנשים שרכשו דירות בשנים האחרונות ולא מכרו דירות בשנים האחרונות, זאת אומרת שההגדלה של מספר השנים האלה לא רלוונטית לרוב מוחלט של המשקיעים בדירות.
יעקב אדרי: אם חשבתי שהבנתי, הרי שבלבלת אותי לגמרי.
יעקב אדרי: אתה אומר שההצעה שלו היא לא טובה.
ראובן קוגן: אני אומר שההצעה שלו במתכונת הנוכחית, היא לא תשפיע.
יעקב אדרי: מכיוון שאמרת שהיא לא טובה, אני אתמוך בו.
ראובן קוגן: לא אמרתי שהיא לא טובה.
ראובן קוגן: אמרתי שהיא לא תשפיע.
יעקב אדרי: הרב גפני, אני אתך.
משה גפני: יעקב, אני מאוד אוהב את הוויכוחים עם ראובן קוגן.
משה גפני: אני מציע שנעשה את זה בחורף.
משה גפני: זאת מתכונת טובה.
משה גפני: במקרה הזה אני גם מעביר מסר.
משה גפני: הוועדה מעבירה מסר האומר שאנחנו הולכים להקשחת הפטור ממס שבח.
משה גפני: אנחנו רוצים לעשות עכשיו משהו בשעת חירום, לא רוצים להיכנס לדיונים החוקתיים כי הרי יכולה להיות בעיה גם במה שהוא רומז, יכולה להיות בעיה חוקתית.
משה גפני: אני מחזיק נכס הרבה זמן ומה פתאום רטרואקטיבית אתה מבטל לי את מה שהחזקתי?
משה גפני: יבוא משרד המשפטים, ואני לא יודע מה הם אומרים, ויאמר על מה שהוא אמר שזה לא חוקתי וזה לא שוויוני.
משה גפני: אנחנו נכנסים לבעיות ואני לא רוצה את זה.
משה גפני: אני אומר למי שמחזיק דירה שזאת דירה שנייה, זאת דירה להשקעה והיא משמשת למשרד שידע שהמדיניות שלנו – עוד לפני 2013, עכשיו, דיונים שיתקיימו אחרי הפגרה בעזרת השם – היא כזאת שאנחנו הולכים להקשחה בעניין הזה.
משה גפני: כמה הקשחה, מה המידתיות של זה וכמובן מה החוקתיות של העניין, נעשה את זה באופן מסודר.
יעקב אדרי: עוד שאלה.
יעקב אדרי: למה הצעת שנתיים ולא יותר?
יעקב אדרי: יש כאלה למשל שיש להם חוזים.
שגית אפיק: שנתיים כבר נקבעו בהגדלת היצע הדירות ושם יש פטור לשתי דירות ועכשיו מוסיפים על הפטור הזה פטור לדירות משרדים.
עופר מנירב: אדוני היושב ראש, אני לא מתווכח עם הדברים שנאמרו כאן אבל אני רוצה לציין עוד משהו אחד שעלה כאן ואולי כדאי שתחשבו עליו.
עופר מנירב: חלק גדול מאותן דירות שאתה רוצה להסב אותן ממשרדים לדירות מגורים, מוחזקים על ידי תאגידים.
עופר מנירב: מתוך אותן 150 אלף דירות שאומרים לך שקיימות, שיהיה ברור שחלק גדול מאוד לא יצא בכלל.
משה גפני: מה זה גדול?
עופר מנירב: עשרות אלפים מתוך אותם 150 אלף דירות.
יעקב אדרי: כולל משרדי ממשלה.
עופר מנירב: עשרות אלפי דירות מוחזקים על ידי חברות.
ראובן קוגן: הם בייעוד משרדים.
משה גפני: זה נכון מה שהוא אומר?
יוסי שבת: אני לא יודע.
יוסי שבת: אין לנו את הנתונים האלה.
משה גפני: מה אתם יודעים?
יוסי שבת: הנתונים על דירות להשקעה וגם כמה זמן מחזיקים אותן, אלה נתונים שנמצאים במינהל הכנסות המדינה.
משה גפני: מישהו כאן יודע לומר את הנתונים?
ראובן קוגן: הערכה לגבי התאגידים היא שאלה לא הרוב ולא עשרות אלפים.
ראובן קוגן: הם מחזיקים במשרדים כאשר הדירות הן בייעוד משרדים.
ראובן קוגן: במגדלי משרדים, הרוב הם תאגידים.
עופר מנירב: אדוני היושב ראש, אני אומר לך מתוך ידיעה.
עופר מנירב: שיגידו מה שרוצים, אבל אני אומר לך מתוך ידיעה, מתוך לקוחות אתם אני עובד ולהם אני מייעץ.
עופר מנירב: המציאות היא שיש עשרות אלפי דירות שלא ייכנסו לשוק עכשיו.
עופר מנירב: צריך לדעת את זה.
משה גפני: עופר, אני מבקש ממך, אם אתה מייצג לקוחות כאלה, שתעשה עבודה יותר יסודית.
משה גפני: דבר עם משרדי הממשלה.
עופר מנירב: זה לא האינטרס שלי.
משה גפני: אני מבקש ממך עזרה.
משה גפני: אני מבקש ממך להביא נתונים, אם אתה יכול, במהלך פגרת הכנסת.
משה גפני: אתה מציין נתונים וזה מקובל עלי למרות שלא בדקתי אותם ואני לא יודע.
משה גפני: זה דבר שעולה לראשונה.
משה גפני: אני לא רוצה לפתוח את הדיון הזה.
משה גפני: אם אכן יתברר שאתה צודק, אני לא נוסע לחוץ לארץ אלא אני כאן ואתה יכול להעביר לי את הנתונים.
עופר מנירב: בסדר גמור.
זיו שרון: שתי הערות כאשר אחת קרובה למה שעופר אמר.
זיו שרון: חלק מהדירות שנמצאות בחברות, לא רוצים לפתוח כאן ולתת פטור לחברות אבל לתת את הפטור ממס רכישה על מנת שהדירה תגיע ליחיד וגם היא תשתחרר, כי היום אין פטורים, זה פתרון שנראה פתרון ראוי.
זיו שרון: על מנת לאפשר פירוק ושהדירה תהיה בידי היחיד בתקופת הוראת השעה, לתת פטור ממס רכישה לתקופת הוראת השעה.
זיו שרון: לחברות שמתפרקות והדירה מגיעה לידי יחידים והם מוכרים בזמן הוראת השעה.
זיו שרון: תאפשרו ליחידים.
זיו שרון: הנקודה השנייה.
זיו שרון: מכיוון שחלק מהמטרה היא לפתור את בעיות ההשכרה, אני בשם לשכת עורכי הדין מציע שדירה שיוכח שהושכרה לאורך כל שש השנים, יהיו לגביה שש שנים ולא שמונה שנים כי היא פותרת בעיה.
משה גפני: דרך אגב, למה לא אמרתם את זה ביום ראשון?
זיו שרון: חשבנו על זה אחר כך.
משה גפני: גם אנחנו נחשוב על זה אחר כך.
משה גפני: אני לא דוחה את מה שאתם אומרים.
משה גפני: הוועדה תעשה כל מאמץ להוציא כמה שיותר דירות.
משה גפני: מה שאתם מעלים, אם זה נכון, אנחנו נעשה את זה אבל לא עכשיו.
משה גפני: אם אנחנו מתחילים דיונים, אתם יודעים מה יקרה כאן.
איתן צחור: אם ההשכרה היא ליחיד לתקופה של שש שנים, אפשר בהחלט כבר עכשיו לקבל את זה כתקופה מקסימאלית כי הרי זה בעצם מה שרוצים לעודד, את אותה השכרה ליחיד.
ראובן קוגן: החוק לא מדבר על השכרה.
איתן צחור: אדם משכיר את הדירה במשך שש שנים ליחיד.
שגית אפיק: אתם מציעים דלהלן.
שגית אפיק: לגבי הוראת השעה במס שבח החל משנת 2013 למשך תקופה של שמונה שנים, יקראו בסעיף 49ב(1) במקום ארבע שנים, שמונה שנים.
משה גפני: במקום שש שנים.
משה גפני: החלטנו כבר על שש שנים.
משה גפני: אין כבר ארבע שנים.
שגית אפיק: במקום שש שנים עליהן הוחלט ביום ראשון יהיו שמונה שנים למשך תקופה של שמוחנה שנים.
משה גפני: אנחנו מכפילים את התקופה.
שגית אפיק: לגבי המשרדים.
שגית אפיק: החל מ-1 באוגוסט 2011, בעצם מתחילתו של החוק הזה, עד אמצע 2013 למשך תקופה של שנתיים וחצי, ההסדר שחל בסעיף 6 לחוק הגדלת היצע הדירות יחול גם לגבי דירות משרד.
קריאה: לא שנתיים וחצי.
שגית אפיק: מ-1 באוגוסט עד אמצע 2013, עד סוף יוני 2013, בחוק הגדלת היצע הדירות, ההסדר שקיים בסעיף 6 היום לגבי דירות מגורים יחול גם לגבי דירות משרדים בלי כל התנאים שמופיעים בהצעת החוק הממשלתית, כמו שהצבעת ביום ראשון.
תמר לומברוזו: מה זה כל התנאים?
שגית אפיק: בלי התנאים שמופיעים אצלכם.
שגית אפיק: זאת אומרת, לעניין היתר חריג ולעניין הוכחת מגורים.
דלית זמיר: שתי דירות או שלוש דירות?
שגית אפיק: זה נשאר.
דלית זמיר: זה לא לפי 6.
דלית זמיר: זאת תוספת.
שגית אפיק: זאת תוספת ל-6.
שגית אפיק: זה בנוסף על הפטור שיש לו.
שגית אפיק: לגבי המגורים.
שגית אפיק: התנאי בהצעת החוק הממשלתית – תנאי שהורדת אותו ביום ראשון – היה שלצורך הוכחת המגורים את הפטור ממס שבח יקבל המוכר רק כעבור שנתיים של מגורים על ידי הקונה.
שגית אפיק: מכיוון שזה תנאי עתיד שלא תלוי במוכר, אתה הורדת את זה לגמרי.
שגית אפיק: אפשר להציע תנאי אחר, להטיל על הקונה תשלום גבוה יותר של מס הרכישה.
שגית אפיק: בהגדלת היצע הדירות יש הבחנה בין חמישה אחוזים, שישה אחוזים ושבעה אחוזים, להטיל את הסכום הגבוה של שבעה אחוזים.
משה גפני: אם הוא לא יגור שנתיים בדירה.
שגית אפיק: אם הוא לא יגור שנתיים.
ראובן קוגן: אם הדירה לא תשמש למגורים במשך שנתיים.
משה גפני: אבל החובה על הקונה.
שגית אפיק: זה הדבר היחיד שאפשר לתקן לעומת ההצעה.
איתן צחור: בכל זאת, שש שנים למגורים.
משה גפני: צחור, זה בסדר.
ראובן קוגן: שר האוצר מבקש להגיש הסתייגות בשלושה דברים.
ראובן קוגן: האחד, המועד ממנו סופרים את השנים, שזה לא יהיה ממועד המכירה האחרון אלא בעצם מהתאריך הקובע בחוק.
משה גפני: אתה יודע שיש בזה בעיות חוקתיות, בהסתייגות הזאת?
משה גפני: אמרתם את זה לשר האוצר?
איתן צחור: זה רטרואקטיבי.
ראובן קוגן: זה גם היום.
יעקב אדרי: זה מסוכן מאוד.
משה גפני: מסוכן.
ראובן קוגן: מבחינה משפטית, אין בעיה.
שגית אפיק: לא הבנתי מה הוא מבקש.
שגית אפיק: מאיזה תאריך קובע?
ראובן קוגן: היום הספירה של השנים – זה מה שניסיתי להסביר בראשית הדיון - מתחילה מהיום של המכירה האחרונה של דירה אחרת.
ראובן קוגן: יש לי שלוש דירות, מכרתי את הדירה השלישית, ועכשיו כדי לקבל פטור על כל אחת מהדירות – לא משנה איזו דירה – אני צריך לחכות ארבע שנים על מנת לקבל את הפטור הזה לאחת מהדירות ולא חשוב אם זאת דירת המגורים שלי או לא.
ראובן קוגן: זה מה שקיים היום.
משה גפני: זה הסרגל של המטבח שלי.
יעקב אדרי: מה אתם מציעים עכשיו?
ראובן קוגן: אני אומר שלגבי רוב האוכלוסייה הסוגיה הזאת של מכירה אחרונה היא לא רלוונטית ולכן אני אומר שאת הספירה הזאת – שמונה שנים שהיושב ראש הציע – אנחנו נתחיל לספור מהיום שבו נגמר הפטור הגורף לגבי הדירות שמוכרים אותן בהוראת השעה.
איתן צחור: זאת אומרת, אמרת 12 לפחות.
משה גפני: זאת הסתייגות אחת.
ציון פיניאן: המקסימום הוא 12.
ראובן קוגן: זה שמונה.
ראובן קוגן: זה ארבע בתוך השמונה.
ראובן קוגן: זה שמונה שנים.
ראובן קוגן: זאת הסתייגות אחת.
משה גפני: זה אנטי חוקתי ממש.
ראובן קוגן: כמו לגבי ארבע שנים, אבל סופרים ממקום מסוים.
משה גפני: הם מכריחים אותנו עכשיו להצביע נגד שר האוצר שמגיש את ההסתייגות.
משה גפני: זה אנטי חוקתי בעליל.
משה גפני: תתחיל על זה ביקורת.
משה גפני: אתה עומד על כך שנצביע?
ראובן קוגן: על ההסתייגות?
ראובן קוגן: לא, אתה לא יכול להצביע כי הוא לא הגיש.
ראובן קוגן: אני אומר מה אני מבקש.
שגית אפיק: אתה צריך להגיש לי עד הצהרים.
ראובן קוגן: אני אעמוד בתנאים.
יעקב אדרי: אגב, אני לא רואה ישועה מכל הסיפור הזה, כפי שאתם מציגים וכפי שאתם מביאים אותו.
ראובן קוגן: אמרתי שזה כפוף לבדיקה משפטית.
ראובן קוגן: אם זה לא חוקתי, אנחנו לא נגיש.
משה גפני: דלית, אתם יכולים להגיד משהו על ההסתייגות הזאת?
איתן צחור: זה משנת 2025.
דלית זמיר: אנחנו חושבים שההסדר שהוצע על ידי הוועדה הוא נכון יותר ומידתי יותר.
דלית זמיר: אם אנחנו מונעים מכירת דירות בכלל במשך שמונה שנים, מ-2013, המשמעות היא שאנחנו תופסים כאן גם אנשים שאלה לא דירות להשקעה אלא למשל מישהו שהוא בעל דירת מגורים יחידה שקיבל ירושה.
ראובן קוגן: דירה יחידה לא נכנסת כאן.
דלית זמיר: לא הייתה הכוונה לפגוע בדירת המגורים עצמה.
דלית זמיר: לאדם יש דירת מגורים יחידה והוא קיבל למשל ירושה בשנת 2015, המשמעות היא שאם הוא רוצה לעבור דירה, הוא לא יוכל למכור אותה בפטור ממס.
דלית זמיר: ניתנו כאן דוגמאות של אדם שגר באילת ועובר לעבוד בתל אביב, כדי למכור את הדירה שלו ולעבור לתל אביב, הוא לא יוכל לעשות זאת.
דלית זמיר: כנ"ל לגבי אנשים שיש להם שתי דירות לא להשקעה.
דלית זמיר: למשל אדם שמחזיק דירה עבור אימא שלו בעמידר וגם הוא לא יוכל למכור את הדירה הזאת.
דלית זמיר: לגישתנו כל העניין יתבטא בכך שייצרו כל מיני תרגילים כדי להעביר את הדירות.
פניה קירשנבאום: לא היה מדובר על כך שזה מרגע שהוא מכר את אחת הדירות?
פניה קירשנבאום: מה זה קשור לשאלה מתי הוא מכר?
משה גפני: היא מגיבה למה שאמר ראובן קוגן בשם שר האוצר.
שגית אפיק: היא אומרת שההסדר שהוועדה מציעה הוא מאוזן ומידתי יותר לעומת ההסתייגות שמבקש נציג שר האוצר.
שגית אפיק: מה ההסתייגות הבאה שלך?
פניה קירשנבאום: אני חייבת להבין.
פניה קירשנבאום: הם מבקשים שיהיו אלה שמונה שנים מיום שנרכשה הדירה?
משה גפני: מאז נכנס החוק לתוקף.
משה גפני: לא חשוב מה שהיה קודם.
פניה קירשנבאום: תסבירו לי.
פניה קירשנבאום: יש לי דירה אחת אבל קיבלתי דירה בירושה ואני לא מכרתי שלושים שנים דירה כי לא הייתה לי דירה למכירה ולא היה לי שום דבר למכור.
פניה קירשנבאום: עכשיו קיבלתי דירה בירושה ואני רוצה למכור את הדירה שקיבלתי בירושה.
פניה קירשנבאום: אני ממוסית על הדירה הזאת?
ראובן קוגן: יש פתרון לדירות שהתקבלו בירושה.
ראובן קוגן: את מוכרת את הדירה בירושה, יש לך חלון של כמה חודשים ואפילו יותר למכור אותה בפטור.
פניה קירשנבאום: ממתי קיים החלון הזה?
ראובן קוגן: מאז קיבלת את הדירה כירושה.
דלית זמיר: דירה שקיבלת בירושה, יש לה פתרונות בחוק אבל בתנאים שקבועים בחוק ויש תנאים ספציפיים.
דלית זמיר: אם יש לך למשל שלושים אחוזים בדירת ירושה ואולי את לא יכולה למכור כי את עם עוד גורמים ואת רוצה למכור את דירת המגורים שלך, את תאבדי את הפטור על דירת המגורים שלך ולא על דירת הירושה.
דלית זמיר: דירת הירושה תהיה לפי התנאים של החוק שהם תנאים מגבילים.
פניה קירשנבאום: אני לא למדתי משפטים וראיית חשבון.
פניה קירשנבאום: אני לא יודעת להסתדר עם זה.
משה גפני: את מספיק חכמה.
משה גפני: לא קורה שום דבר אם לא תביני את זה מכיוון שזה לא בחוק.
משה גפני: אם זה יעבור במליאה, אני אמשוך את החוק כי אני חושב שזה לא חוקתי.
משה גפני: אני חושב שאסור להגיש הסתייגות כזאת.
משה גפני: אני חושב שזה מבזה את שר האוצר.
משה גפני: תעזבי את הדיון בעניין הזה.
משה גפני: אם ההסתייגות הזאת תעבור במליאה, אני אמשוך את החוק.
משה גפני: זה אנטי חוקתי בעליל וזה גם לא הגיוני.
משה גפני: רוצים להביא דבר כזה?
משה גפני: שיביאו בחוק ואז נשב על זה ונדון בכובד ראש ולא באמצע הפגנות.
משה גפני: מה ההסתייגות השנייה?
ראובן קוגן: על מנת שההטבה בהוראת השעה לגבי דירות משרדים תהיה אפקטיבית, התנאי הזה של היתר חורג וביטול ההיתר החורג צריך להישאר כי אחרת אנחנו מלבינים כאן דירות כשנמצאים בהן שלא כחוק.
ראובן קוגן: כלומר, היום בן אדם עשה משרד מדירה בלי לקבל היתר חורג מהרשות המקומית.
שגית אפיק: מה הקשר?
ראובן קוגן: מה לעשות, אבל גם עם ההטבות שמשרד האוצר מציע, אנחנו עדיין מנסים לשמור על החוקים במדינה.
ראובן קוגן: מי שהסב את הדירה ללא היתר, לא יכולים לתת לו הטבה במס שבח.
ראובן קוגן: חובת המגורים.
ראובן קוגן: כל הרעיון הוא לא להפוך משרד למשרד ולא להעביר את המשרד ידיים אלא לבוא ולהפוך את המשרד לדירת מגורים בפועל.
משה גפני: אבל הסכמנו.
שי חרמש: ראובן, אף אחד לא יעשה את זה.
שי חרמש: זה לשים פול גז בניוטרל.